Yebda iɣelli-d ṭlam ,iṭij yenser deffir n yillel. Tamdint n Bgayet tkeččem cwiṭ cwiṭ di tsusmi, waqila ad tteṭṭes zik ass-a. Deg unebdu, ur teggan ara zik, deg yiḍ i ttefɣen lɣaci ad ḥewsen, ur tferzeḍ ara iḍ d wass seg akkenččureb iberdan deg temdint taqdimt, anda zedɣeɣ tura, ulac aṭas n lḥess, alama tewḍeḍ ɣer la pace gueydan, neɣ tazeqqa i wumi beddlen isem tuɣal tazeqqa n umenzu n wunbir. D tazeqqa icbḥen mačči d kra, d abalku ameqqran i yebna generalde gueydan deg useggas n 1911, mazal teṭṭef tarwiḥt ar ass-a. Mi d-teḍalleḍ seg-s, ad d-waliḍ imersa n bgayet akked d yillel i d-ḥudden yidurar n seṭṭif akked d ǧiǧel si tama ufella. Mi tdewreḍ cwiṭ, ad d-twaliḍ adrar n guraya iɛussen lebḥer. T01 sb 33.